Aalborg Teaters anneksscene Transformator tilbyder tirsdag 15. januar publikum en drømmeoplevelse. Det er Aalborg Teaters skuespiller Kathrine Høj Andersen, der har fået idéen. Hun fortæller om forestillingen: - Et hold skuespillere stiller sig til rådighed for et publikum. En er drømmeleder som styrer slagets gang. En fra publikum fortæller om en drøm han eller hun har haft. Derefter genfortæller drømmelederen drømmen i egne ord, så skuespillerne er enige om hvilken historie de skal fortælle, og rollerne fordeles. Skuespillerne får derefter tyve sekunder til at gøre klar, finde en rekvisit eller et kostume. Herefter ringer en lille klokke, og vi er i drømmen. Når drømmen er færdigspillet vurderer drømmeren om det var et godt bud på drømmen. Drømmeren korrigerer drømmen som eventuelt spilles igen.

Opsummering:
Chance for at få drømme opfyldt på Transformator